बेटी बचाने-पढ़ाने के लिए स्कूल छोड़ी, वैन में घर बसाया
बेटियों को बचाने और पढ़ाने के लिए एक दंपती ने अनूठी पहल कर रखी है। ये डूंगरपुर के हैं। अपनी दो साल की बेटी को साथ लेकर राजस्थान यात्रा पर निकले है। अब तक 75 विधानसभा क्षेत्र में इसका संदेश भी दे चुके हैं।
सबसे खास बात ये है कि इन दंपत्ति ने अपनी इस मुहिम के लिए निजी स्कूल तक को छोड़ दिया। संदेश देने के लिए वैन में ही घर बसा लिया। शहर और गांव-गांव में घूमकर लोगों को मुहिम से जोड़ रहे हैं। ठेठ आदिवासी जिले में निजी स्कूल चलाने वाले बीके भारतीय प|ी नीता के मन में बेटी किम पैदा होने के बाद यह ललक जगी थी।
शनिवार को बेटी बचाओ अभियान से प्रेरित नारों से लिखी वैन के साथ सादुलपुर पहुंचने पर सुरेंद्र मोयल, पूनमचंद नाई, रामावतार नायक, सुरेंद्र बिजारणिया, कमल भार्गव, राजकुमार भार्गव, कयूम गहलोत, अकबर चौहान सहित अन्य लोगों ने उनका स्वागत किया।
बेटी बचाने का संदेश देते दंपती।
दंपती ने सपने को पूरा करने के लिए अपने आजीविका के साधन निजी स्कूल को अन्य के हवाले किया। बाद में एक वैन खरीदकर प्रदेशभर में बेटी बचाओ का नारा लेकर निकले। बिना सरकारी सहायता के मिशन चलाने के लिए अपना घर-संसार वैन में ही बसा लिया। आगामी दिनाें में प्रदेश के सभी विधानसभा क्षेत्रों में घूमकर बेटियों को बचाने तथा कुरीतियों को भी मिटाने का आह्वान करेंगे।
जनजाग्रति यात्रा का बांसवाड़ा के त्रिपुर सुंदरी मंदिर से प्रधानमंत्री नरेंद्र मोदी के जन्मदिवस 17 सितंबर से आगाज किया। वे मां त्रिपुर सुंदरी की अाराधना 125 कन्याओं के पूजन के बाद यात्रा पर रवाना हुए थे। वैन के ऊपर लगे लाउड स्पीकर पर दंपत्ति ने लोगों को बेटियों को बचाने का संदेश दिया।
वैनके चारों तरफ संदेश | वैनको भी पूरी तरह से बेटी बचाओ अभियान काे समर्पित की है। उस पर कई प्रकार के प्रेरणादायी पोस्टर लगे हुए हैं। एक तरफ झांसी की रानी, लक्ष्मीबाई, लता मंगेश्कर, मदर टेरेसा, इंदिरा गांधी, कल्पना चावला, किरण बेदी, शायना नेहवाल की फोटो है तो दूसरी तरफ बाकि हिस्सों में छोटी-छोटी मुस्कुराती बालिकाओं के फोटो के साथ नारे भी लिखे हुए हैं। दम्पत्ति ने बताया कि जहां कहीं से भी उनकी वैन पर नजर पड़े तो उसके मन में एक बार तो बेटियों के प्रति करूणा का भाव जाग्रत होना चाहिए।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva